****

**Kröfugerð SGS - launaliðir**

**- Kjarasamningar á almenna vinnumarkaðnum 2013 -**

**Samþykkt á fundi samninganefndar SGS 28. október 2013**

# Launakröfur Starfsgreinasambands Íslands

Eftirfarandi kröfur um launaliði í almenna kjarasamningi SGS og SA auk kjarasamningi vegna veitinga- og gististaða eru niðurstöður samninganefndar Starfsgreinasambands Íslands. Í nefndinni eiga sæti formenn þeirra 16 aðildarfélaga sem veitt hafa SGS umboð til samninga.

## Almennar launahækkanir

* Lægsti taxti hækki um 20.000 krónur
* 2.000 króna bil á milli launaflokka og launaþrepa
* Nýtt 10 ára starfsaldursþrep
* Öll starfsaldursþrep miðist við starfsgrein
* Lágmarkstekjur fyrir fullt starf hækki til samræmis við launatöflu
* Önnur laun og launaliðir hækki um 7%

**Ný launatafla**

Starfsgreinasamband Íslands vill gera lagfæringar á núverandi launatöflu, sem felur í sér jafnt 2.000 króna bil á milli launaflokka og launaþrepa. Í nýrri töflu verði bætt við nýju 10 ára starfsaldursþrepi og öll starfsaldursþrep miðist við starfsgrein.

|  |  |  |  |  |  |  |
| --- | --- | --- | --- | --- | --- | --- |
|  | **Byrjunar-laun** | **1 ár í starfsgrein** | **3 ár í starfsgrein** | **5 ár í starfsgrein** | **7 ár í starfsgrein** | **10 ár í starfsgrein** |
| **Launaflokkur 1** | 211.752 | 213.752 | 215.752 | 217.752 | 219.752 | 221.752 |
| **Launaflokkur 2** | 213.752 | 215.752 | 217.752 | 219.752 | 221.752 | 223.752 |
| **Launaflokkur 3** | 215.752 | 217.752 | 219.752 | 221.752 | 223.752 | 225.752 |
| **Launaflokkur 4** | 217.752 | 219.752 | 221.752 | 223.752 | 225.752 | 227.752 |
| **Launaflokkur 5** | 219.752 | 221.752 | 223.752 | 225.752 | 227.752 | 229.752 |
| **Launaflokkur 6** | 221.752 | 223.752 | 225.752 | 227.752 | 229.752 | 231.752 |
| **Launaflokkur 7** | 223.752 | 225.752 | 227.752 | 229.752 | 231.752 | 233.752 |
| **Launaflokkur 8** | 225.752 | 227.752 | 229.752 | 231.752 | 233.752 | 235.752 |
| **Launaflokkur 9** | 227.752 | 229.752 | 231.752 | 233.752 | 235.752 | 237.752 |
| **Launaflokkur 10** | 229.752 | 231.752 | 233.752 | 235.752 | 237.752 | 239.752 |
| **Launaflokkur 11** | 231.752 | 233.752 | 235.752 | 237.752 | 239.752 | 241.752 |
| **Launaflokkur 12** | 233.752 | 235.752 | 237.752 | 239.752 | 241.752 | 243.752 |
| **Launaflokkur 13** | 235.752 | 237.752 | 239.752 | 241.752 | 243.752 | 245.752 |
| **Launaflokkur 14** | 237.752 | 239.752 | 241.752 | 243.752 | 245.752 | 247.752 |
| **Launaflokkur 15** | 239.752 | 241.752 | 243.752 | 245.752 | 247.752 | 249.752 |
| **Launaflokkur 16** | 241.752 | 243.752 | 245.752 | 247.752 | 249.752 | 251.752 |
| **Launaflokkur 17** | 243.752 | 245.752 | 247.752 | 249.752 | 251.752 | 253.752 |
| **Launaflokkur 18** | 245.752 | 247.752 | 249.752 | 251.752 | 253.752 | 255.752 |
| **Launaflokkur 19** | 247.752 | 249.752 | 251.752 | 253.752 | 255.752 | 257.752 |
| **Launaflokkur 20** | 249.752 | 251.752 | 253.752 | 255.752 | 257.752 | 259.752 |
| **Launaflokkur 21** | 251.752 | 253.752 | 255.752 | 257.752 | 259.752 | 261.752 |
| **Launaflokkur 22** | 253.752 | 255.752 | 257.752 | 259.752 | 261.752 | 263.752 |
| **Launaflokkur 23** | 255.752 | 257.752 | 259.752 | 261.752 | 263.752 | 265.752 |
| **Launaflokkur 24** | 257.752 | 259.752 | 261.752 | 263.752 | 265.752 | 267.752 |
| **Launaflokkur 25** | 259.752 | 261.752 | 263.752 | 265.752 | 267.752 | 269.752 |

**Desember- og orlofsuppbætur**

Desember- og orlofsuppbætur hækki í átt að því sem samið hefur verið um á hinum opinbera vinnumarkaði.

* Desemberuppbót verði 74.100 árið 2014
* Orlofsuppbót verði 30.700 árið 2014

## Fiskvinnsla

**Endurröðun starfsheita**

* *Almennt fiskvinnslufólk* raðist í launaflokk 8.
* S*érhæft fiskvinnslufólk* raðist í launaflokk 14.

**Lágmarksbónus**

Samið verði um lágmarkskaupauka í þeim fiskvinnslufyrirtækjum þar sem ekki hefur tekist að semja um kaupaukakerfi á milli stéttarfélags og fyrirtækja. Slíkur bónus verði að lágmarki 250 krónur á klukkustund þann tíma sem vinnsla er í gangi. Sú tala er um 75% af greiddum meðalbónus samkvæmt könnun sem SGS og Samtök fiskvinnslustöðva hafa látið vinna.

**Bónus**

Bónus og reiknitölur í fiskvinnslu og ákvæðisvinnu taki almennum hækkunum, en þó þannig að bónus hækki ekki minna en sem nemur 22,50 krónur á klukkustund.

**Akkorð og önnur ákvæðisvinna í fiskvinnslu**

Akkorð og önnur ákvæðisvinna sem ekki fellur undir bónus og reiknitölur hækki um 13,5%.

## Ferðaþjónusta

Samið verði um bætt starfskjör vaktavinnufólks auk endurskipulagningar starfsheita. Horft verði til raunfærnimats í ferðaþjónustu í ríkari mæli með það að markmiði að reynsla, þekking og menntun endurspeglist í launatöflunni. Starfsumhverfi fólks í ferðaþjónustu þarf að verða sambærilegt við starfsumhverfi annarra á vinnumarkaðnum. Liður í því er að endurskipuleggja vaktavinnu og bæta umhverfi vaktavinnufólks til samræmis við aðrar starfsstéttir á hinum almenna vinnumarkaði.

* Vaktaálag á nætur og helgarvöktum fari úr 45% í 55%.
* Vaktaálag greiðist frá kl. 16 en ekki 17.

**Endurskipulagning starfsheita**

Launaflokkur 3: Í þennan flokk raðist tímakaupsfólk, miðað er við dagvinnu, yfirvinnu og álag á hátíðardögum eftir efnum þess fyrir utan. Tímakaupsfólk gengur ekki vaktir.

Launaflokkur 7: Í þennan flokk raðist almennt starfsfólk á veitinga- og gististöðum, starfsfólk sem hefur ekki menntun eða reynslu innan greinarinnar.

Launaflokkur 9: Í þennan flokk raðist fólk sem hefur starfað í eitt ár eða lengur innan ferðaþjónustunnar. Einnig sérþjálfað starfsfólk sem getur unnið sjálfstætt, sýnir frumkvæði og fela má tímabundna verkefnaumsjón. Einnig þernur og næturverðir sem sinna sérhæfðum störfum svo sem ræstingu og undirbúning morgunverðar.

Launaflokkur 13: Í þennan flokk raðist fólk sem hefur lokið grunnfærninámskeiðum á sviði ferðaþjónustunnar, hvort sem er almennt ferðaliðanám, grunnámi barþjóns, almennt dyra- eða öryggisvarðanám eða hefur lokið öðrum styttri námsleiðum sem gerir það færari í starfi. (Dyra- og öryggisverðir, ferðaliði með grunnnámskeið i ferðaþjónustu, aðstoðarmaður í flúðasiglingu, bílstjórar sem ferja vistir)

Launaflokkur 15: Í þennan flokk raðist fólk sem hefur lokið framhaldsnámskeiði í tengslum við störf sín svo sem færni í ferðaþjónustu.

Launaflokkur 17: Í þennan flokk raðist fólk sem hefur mannaforráð og stjórnunarábyrgð á hópum, þar með taldir hópferðabílstjórar og hópstjórar í hestaferðum og öðrum skipulögðum afþreyingaferðum.

Launflokkur 20: Í þennan flokk raðist hópferðabílstjórar á stærri bílum 40-70 manna hópbifreiðum.